D yiwen n wumdan n taddart n Tgemmunt, tafekka-s anect ujeɛbub, imeẓẓuɣen-is anect n wid n uɣyul, ulama yella yesɛa tlatin neɣ rebɛin n yiseggasen, mazal axlul deg wanzaren-is, ileddayen deg yimi-s, at taddart akk n tgemmunt meẓẓi meqqer, amɣar, tamɣart, argaz, tameṭṭut, aqcic, taqcict, yakk yettagad-iten, ḥeqren-t merra, win iɛeddan yewwt-it, iregm-it, leɛmer yeffiɣ si taddart n Tgemmunt. Yuɣal netta i d Lwali ameqqran n udurar-nni.